খান্দু রংনেকর
খান্দেরাও মোরেশ্বর খান্দু রংনেকর (উচ্চারণ; মারাঠি: खंडू रांगणेकर; জন্ম: ২৭ জুন, ১৯১৭ - মৃত্যু: ১১ অক্টোবর, ১৯৮৪) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার, ব্যাডমিন্টন খেলোয়াড় ও প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৮ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে হোলকার, মধ্যপ্রদেশ, মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে পারদর্শী ছিলেন খান্দু রংনেকর।